Анжэла Васілевіч – самы малады аператар машыннага даення ў Стараселлі. Яе стаж налічвае месяцы. 25-гадовая жанчына пасля нараджэння другога дзіця знаходзілася ў дэкрэтным водпуску. Але ўзнікла патрэба ў падменнай даярцы. Загадчыца фермы прапанавала ёй. Анжэла згадзілася паспрабаваць. Да гэтай справы дачынення ніколі не мела. Гадавалася ў Бягомльскай школе-інтэрнаце, вучылася за швачку, а, як давялося, стала даяркай. І па словах “куліжанак”, з работай спраўляецца. Ніякіх папрокаў у свой адрас не заслугоўвае.